
До







Наставно-научниот совет на 







Економскиот факултет – Прилеп

Предмет: Предлог за прифаќање наслов на тема и тези за изработка на магистерски  труд од кандидатот  Сашо Деспотоски (чл. 43 од Правилникот за условите, критериумите и правилата за запишување и студирање на втор циклус студии на Универзитетот „Св. Климент Охридски“-Битола) 
Советот на втор циклус на студии на ден 10.09.2026 год. го прифати извештајот од Комисијата за оценка на пријавата на магистерскиот труд под наслов “Специфичности на интерната ревизија на постојаните средства кај Акционерските друштва и нивната поврзаност со меѓународните ревизорски стандарди”  од кандидатот Сашо Деспотоски.
Предвид на изнесеното, а согласно чл. 43 од Правилникот за условите, критериумите и правилата за запишување и студирање на втор циклус студии на Универзитетот „Св. Климент Охридски“-Битола го доставуваме следниов предлог:

Наставно-научниот совет на Економскиот факултет – Прилеп да го прифати насловот на  магистерскиот труд “Специфичности на интерната ревизија на постојаните средства кај Акционерските друштва и нивната поврзаност со меѓународните ревизорски стандарди”   и тезите: 
Вовед

Цели и методологија на истражувањето

Прв дел

1. Поим и значење на интерната ревизија


1.1. Цели на интерната ревизија


1.2. Улога на интерната ревизија

Втор дел

2. Деловниот субјект како систем


2.1. Форми на организација


2.2. Природа на деловните активности


2.3. Управување со деловните субјекти

Трет дел

3. Видови на финансиски извештаи во финансиското известување

3.1. Биланс на состојба


3.2. Биланс на успех  


3.3. Извештај за паричните текови


3.4. Извештај за промени на капиталот


3.5. Користење на податоците од финансиските извештаи

Четврт дел

4. Значење на постојаните средства за работењето на деловните субјекти


4.1.Класификација на средствата


4.2.Систем за пресметување на постојаните средства


4.3.Сметководствен третман на постојаните средства

4.3.1.Сметководствен приод при набавка на долгорочни нематеријални средства



4.3.2.Амортизација за долгорочните материјални средства



4.3.3.Амортизација на нематеријалните вложувања



4.3.4.Отуѓување на долгорочната деловна актива



4.3.5.Обезбедување на долгорочните средства



4.3.6.Ревалоризација на долгорочните средства

Петти дел

5. Специфичности на интерната ревизија на постојаните средства кај акционерските друштва во Република Северна Македонија и поврзаноста со Меѓународните ревизорски стандарди (МРС).


5.1. Рацио анализа



5.1.1. Потреби и цели на финансиската анализа

5.1.2. Ограничување во финансиските показатели при презентирање на податоците во финансиските извештаи

Шести дел

6. Практичен пример за извршена интерна ревизија на постојаните средства содржани во Билансот на состојба.

Заклучок

Користена литература
О б р а з л о ж е н и е

На предлогот за прифаќање на темата “Специфичности на интерната ревизија на постојаните средства кај Акционерските друштва и нивната поврзаност со меѓународните ревизорски стандарди”    и тезите за изработка на магистерски труд, Советот на втор циклус на студии утврди предлог за прифаќање на темата “Специфичности на интерната ревизија на постојаните средства кај Акционерските друштва и нивната поврзаност со меѓународните ревизорски стандарди”  и тезите за изработка на магистерски труд од кандидатот Сашо Деспотоски.
Со зголемениот раст и развој на деловните субјекти, како и со процесите на глобализација на светските пазари и економии, се наметнува сè поголема потреба од интерна ревизија на финансиските извештаи. Поимот ревизија сè почесто се користи во секојдневното стопанско и нестопанско работење и е тесно поврзан со сметководството. Сметководството ги евидентира сите економско-финансиски трансакции и преку основните финансиски извештаи ја прикажува состојбата на средствата и изворите на средства. Точноста и веродостојноста на овие извештаи се потврдува токму преку интерна  ревизија на финансиските извештаи.

Чесноста и вистинитоста на презентираните податоци во финансиските извештаи е во тесна поврзаност со нивната интерна ревизија. Целта на ревизијата на финансиските извештаи е да утврди дали тие се изготвени во согласност со општо прифатените меѓународни сметководствени стандарди и меѓународните ревизорски стандарди.

Имајќи во предвид дека фокусот на интерес на овој магистерски труд се специфичностите на интерната ревизија на постојаните средства кај Акционерските друштва и нивната поврзаност со меѓународните ревизорски стандарди, се нагласува нивната значајна улога во спроведувањето на интерната ревизија на финансиските извештаи. Тие претставуваат основа без која не може да се замисли, а уште помалку во пракса да се спроведе ефективна и ефикасна интерна ревизија. Интерната ревизија во текот на својот ангажман прибира релевантен доказен материјал, врз онова на кој донесува професионален суд за реалноста и објективноста на презентираните финансиски извештаи.

Интерната ревизија на постојаните средства природно се наметна за превентивно откривање на сите измами, коруптивни активности односно природно се наметна во откривањето на оранизираниот економски криминал, така интерната ревизијата на постојаните средства со својата активност од една страна ги заштитува интересите на сите  заинтересирани страни за резултатот од финансискиот извештај, а од друга страна го заштитува и самиот менаџмент.


Самиот менаџмент во одредени ситуации не е темелно запознат во одредени ситуации со работните активности на одредени служби на фирмата, и како последица на тоа може да донесе неадекватни деловни одлуки.


Поради тоа интерната ревизија на постојаните средства претставува еден правилен коректив во работата на менаџментот на самата компанија.

Токму поради наведените причини, мотивот за спроведување на практичното истражување, кое е елаборирано во овој магистерски труд, претставува основа трудот да го носи насловот: „Специфичности на интерната ревизија на постојаните средства кај Акционерските друштва и нивната поврзаност со меѓународните ревизорски стандарди”.

Kонцепциски магистерскиот труд е поделен во шест дела во кои ќе бидат елаборирани теоретските и практичните сознанија до кои ќе се дојде при истражувањето.

Во овој магистерски труд најпрво ќе биде образложен Воведот на магистерскиот труд како и целите и методологијата на истражувањето.

Во првиот дел кој носи наслов „Поим и значење на интерната ревизија” ќе биде образложен поимот на интерната ревизија, нејзините цели, како и улогата што ја има интерната ревизија во работењето на организацијата.


Во вториот дел кој носи наслов “Деловниот субјект како систем” ќе даде елаборација на деловниот субјект како сложен систем составен од повеќе меѓусебно поврзани елементи неопходни за негово успешно функционирање. Исто така, ќе бидат обработени формите на организација на деловните субјекти, начинот на нивното управување, како и природата и карактеристиките на деловните активности.


Во третиот дел кој носи наслов “Видови на финансиски извештаи во финансиското известување” ќе се елаборираат билансот на состојба и билансот на успех, како и извештаи за паричните текови и промени на капиталот. Посебен акцент ќе биде ставен на користењето и квалитетот на информациите содржани во овие извештаи, од кои во голема мера зависи успешноста и веродостојноста на финансиското известување.


Во четвртиот дел кој носи наслов “Значење на постојаните средства за работењето на деловните субјекти” ќе биде образложен системот на пресметување и сметководствениот третман постојаните средства. Посебно внимание ќе посветам на амортизацијата на долгорочните материјални средства и нематеријалните вложувања, како и на отуѓувањето на деловната актива, обезвреднувањето и ревалоризацијата на долгорочните средства.


Во петтиот дел кој носи наслов “Специфичности на интерната ревизија на постојаните средства кај акционерските друштва во Република Северна Македонија и поврзаноста со Меѓународните ревизорски стандарди (МРС)” ќе се даде детално образложение на рацио анализата нејзините потреби и цели во рамките на финансиската анализа. Исто така, ќе биде опфатена примената на финансиските показатели при анализа и презентација на податоците во финансиските извештаи.


Во шестиот дел кој носи наслов „Практичен пример за извршена интерна ревизија на постојаните средства содржани во билансот на состојба” ќе се даде елаборација на на еден практичен пример за извршена интерна ревозија на постојаните средства.


На крај од магистерскиот труд ќе бидат елаборирани заклучните согледувања.

Заради претходново Советот на втор циклус на студии беше едногласен за прифаќање на извештајот од Комисијата за оценка на пријавата од кандидатот Сашо Деспотоски на тема: “Специфичности на интерната ревизија на постојаните средства кај Акционерските друштва и нивната поврзаност со меѓународните ревизорски стандарди”  за изработка на магистерски труд.





Комисија за оценка на пријава:
1. Проф. д-р Пеце Николовски
2. Проф. Д-р Игор Здравкоски
3. Проф. д-р Фанка Ристеска
Прилог: Предлог одлука
	


Врз основа на чл. 43 став 9 од Правилникот за условите, критериумите и правилата за запишување и студирање на втор циклус студии на Универзитетот „Св. Климент Охридски“-Битола, Советот  на втор циклус на студии, на седницата одржана на ден 10.09.2026  година ја донесе следнава 

ПРЕДЛОГ ОДЛУКА

Член 1

Се прифаќа Извештајот од Комисијата за оценка на пријава на магистерскиот труд под наслов “Специфичности на интерната ревизија на постојаните средства кај Акционерските друштва и нивната поврзаност со меѓународните ревизорски стандарди”  , од кандидатот Сашо Деспотоски подготвен од Комисијата во состав:
1. Проф. д-р Пеце Николовски

2. Проф. Д-р Игор Здравкоски

3. Проф. д-р Фанка Ристеска
Член 2
Се прифаќаат како подобни: темата “Специфичности на интерната ревизија на постојаните средства кај Акционерските друштва и нивната поврзаност со меѓународните ревизорски стандарди”  , и тезите за изработка на магистерскиот труд.
Член 3
За ментор на кандидатот Сашо Деспотоски за изработка на магистерскиот труд под наслов “Специфичности на интерната ревизија на постојаните средства кај Акционерските друштва и нивната поврзаност со меѓународните ревизорски стандарди”   ,   се определува

д-р Пеце Николовски, редовен професор на Економски факултет-Прилеп
Член 4
Да се достави Предлог одлуката до Наставно – научниот совет на Економскиот факултет – Прилеп за понатамошно одлучување.   
Раководител на втор циклус на студии

Проф. д-р Дејан Здравески

